open-index/open-wikipedia-markdown huggingface dataset:
সুবাকি নেকোই

**সুবাকি নেকোই** (猫井 椿, **নেকোই সুবাকি**), যিনি পূর্বে **মিক নেকোই**  বা **নেকোই মিকু** নামে পরিচিত ছিলেন, তিনি একজন সুপরিচিত মাঙ্গাকা এবং মহিলা মাঙ্গা রচয়িতার দল *ক্ল্যাম্পের* অন্যতম গুরুত্বপূর্ণ সদস্য। তিনি সহ-পরিচালক হিসাবে কাজ করেন। দলে তার দায়িত্ব হল স্ক্রিনটোন প্রয়োগ করা এবং মাঙ্গার জন্য সংগৃহিত চিত্রগুলি সংশোধন করা।  এছাড়াও তিনি লিগ্যাল ড্রাগ, দ্য ওয়ান আই লাভ, উইশ, সুকি এবং এক্স এক্স এক্স হোলিকের প্রধান শিল্পী ছিলেন (এই ভূমিকা যা সাধারণত মোকোনার আওতায় পড়ে)। -এর এক্স এক্স হোলিকের শিল্পী হিসাবে তিনি পুরুষ চরিত্রগুলি আঁকার দায়িত্ব ছিলেন এবং মোকোনা মহিলা চরিত্রগুলি আঁকার ভার গ্রহন করেছিলেন৷ 

সুবাকি নেকোই ২১ জানুয়ারি, ১৯৬৯ সালে জাপানের কিয়োটো শহরে জন্মগ্রহণ করেন।

তিনি আগে মিক নেকোই নামে পরিচিত ছিলেন। ২০০৪ সালে ক্ল্যাম্পের পনের তম বর্ষপূর্তিতে তিনি এবং ক্ল্যাম্পের অন্য তিনজন সদস্য তাদের নাম পরিবর্তন করেছিলেন। শোনা যায় যে বর্তমানে তারা তাদের নতুন পরিকল্পনায় চেষ্টা বাস্তবায়িত করতে ব্যস্ত আছেন।  পরবর্তীকালে একটি সাক্ষাত্কারে, আগেহা ওহকাওয়া বলেছিলেন যে নেকোইয়ের নাম পরিবর্তন করার পিছনে কারণ ছিল এই যে নেকোই বারংবার এই মন্তব্য শুনে ক্লান্ত হয়ে পড়েছিলেন যে তার নাম মিক জ্যাগারের সমতুল্য। সম্ভবত সেই কারনেই তিনি তার নাম পরিবর্তন করেছিলেন এবং তার নতুন নাম রাখেন সুবাকি নেকোই।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ভাষার লেখা থাকা নিবন্ধ
কায়েতানো সাপোরিতি

**কায়েতানো সাপোরিতি** (, ; ১৪ জানুয়ারি ১৮৮৭ – ৩০ নভেম্বর ১৯৫৯) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় মোন্তেভিদেও ওয়ান্ডারার্স এবং উরুগুয়ে জাতীয় দলের হয়ে গোলরক্ষক হিসেবে খেলেছিলেন।

সাপোরিতি ১৯০৫ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৯ সাল পর্যন্ত তিনি সর্বমোট ৫৬ ম্যাচে অংশগ্রহণ করেছিলেন। তিনি উরুগুয়ের হয়ে  সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

## আন্তর্জাতিক ফুটবল
সাপোরিতি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

## ব্যক্তিগত জীবন
কায়েতানো সাপোরিতি ১৮৮৭ সালের ১৪ই জানুয়ারি তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৯ সালের ৩০শে নভেম্বর তারিখে, উরুগুয়ের মোন্তেভিদেওতে ৭২ বছর বয়সে  তিনি মৃত্যুবরণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৮৮৭-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:উরুগুয়েয়ীয় ফুটবলার
বিষয়শ্রেণী:উরুগুয়ের পুরুষ আন্তর্জাতিক ফুটবলার
বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
বিষয়শ্রেণী:১৯৫৪-এ মৃত্যু
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:পুরুষ ফুটবল গোলরক্ষক
গুলবুদ্দিন হেকমতিয়ার

**গুলবুদ্দিন হেকমতিয়ার** (  ; জন্ম: ১ আগস্ট, ১৯৪৯ )  হলেন একজন আফগান রাজনীতিবিদ ও সাবেক মুজাহিদ নেতা। তিনি ১৯৭৯ সাল থেকে হিজবে ইসলামী নামক রাজনৈতিক দলের প্রতিষ্ঠাতা নেতা।  তিনি ১৯৯০ এর দশকে দুইবার প্রধানমন্ত্রী হিসাবে দায়িত্ব পালন করেছেন। গুলবুদ্দিন ১৯৭০ এর দশকের গোড়ার দিকে একজন ছাত্র সদস্য হিসাবে একটি মুসলিম যুব সংগঠনে যোগদান করেন। সেখানে তিনি নিজের জিহাদি চেতনার জন্য পরিচিত ছিলেন এবং তা সংগঠনের বেশির ভাগ সদস্য কর্তৃক প্রত্যাখ্যাত হয়। ১৯৭৯ সালে সোভিয়েত-আফগান যুদ্ধ শুরু হলে আফগানিস্তানে ফিরে আসার আগে তিনি পাকিস্তানে সময় কাটান, যেখানে সিআইএ তার দ্রুত বর্ধনশীল দল হিজবে ইসলামীকে আইএসআই এর মাধ্যমে অর্থায়ন করে বলে অভিযোগ করা হয়।

১৯৮০ এর দশকের শেষদিকে হেকমতিয়ার এবং তার সংগঠন সিআইএ কর্তৃক তাদের দেওয়া তহবিল এবং অস্ত্র ব্যবহার করে আফিম পাচার শুরু করে। আফিম নেশাজাত দ্রব্য হলেও এটি বিশেষ ওষধি উপকারিতা রয়েছে বলে বিশ্বের বড় বড় অনেক কোম্পানি ব্ল্যাক মার্কেটিঙের মাধ্যমে সস্তায় আফিম সংগ্রহ করে থাকে। গুলবুদ্দিন তার গ্রুপকে মধ্যপ্রাচ্যে শীর্ষস্থানীয় আফিম সরবরাহকারীদের একটি হিসেবে প্রতিষ্ঠিত করেন।  ১৯৯২ সালে সোভিয়েত-সমর্থিত আফগান প্রেসিডেন্ট মোহাম্মদ নাজিবুল্লাহকে ক্ষমতাচ্যুত করার পর তিনি নতুন সরকারের অংশ গঠন করতে অস্বীকার করেন এবং অন্যান্য যুদ্ধবাজদের সাথে আফগান গৃহযুদ্ধে লিপ্ত হন। যার ফলে শুধুমাত্র কাবুলেই প্রায় ৫০,০০০ বেসামরিক লোক মারা যায়। হেকমতিয়ারকে শহরে রকেট হামলার জন্য সবচেয়ে বেশি দায় বহন করার জন্য অভিযুক্ত করা হয়েছিল। 

এরপর আহমদ শাহ মাসুদের নেতৃত্বে শান্তি ও ক্ষমতা ভাগাভাগি প্রচেষ্টার অংশ হিসাবে হেকমতিয়ার ১৯৯৩ থেকে ১৯৯৪ সাল পর্যন্ত আফগানিস্তানের প্রধানমন্ত্রী হন এবং ১৯৯৬ সালে তালেবান কাবুল দখলের আগে তিনি সংক্ষিপ্তভাবে আরো একবার প্রধানমন্ত্রী হন এবং এরপর তিনি ইরানে পালিয়ে যেতে বাধ্য হন। 

২০০১ সালে তালেবান সরকারের পতনের কিছু সময় পরে তিনি পাকিস্তানে যান এবং তারপর তিনি নিজের আধাসামরিক বাহিনীকে নিয়ে কারজাইয়ের সরকার এবং আফগানিস্তানের আন্তর্জাতিক জোটের বিরুদ্ধে একটি অসফল সশস্ত্র অভিযানে নেতৃত্ব দেন। ২০১৬  সালে হেকমতিয়ার আফগান সরকারের সাথে একটি শান্তি চুক্তি স্বাক্ষর করেন এবং প্রায় ২০ বছর নির্বাসনে থাকার পর আফগানিস্তানে ফেরার অনুমতি পান।  ২০২১ সালের ১৭ ই আগস্ট আফগানিস্তান ইসলামি প্রজাতন্ত্র পতনের পর হেকমতিয়ার কাতারের দোহাতে আফগানিস্তানের প্রাক্তন রাষ্ট্রপতি হামিদ কারজাই ও জাতীয় কাউন্সিলের প্রাক্তন চেয়ারম্যান, সাবেক প্রধান নির্বাহী আবদুল্লাহ আবদুল্লাহর সাথেই বৈঠক করেন।  তবে ২০২১ সালের সেপ্টেম্বর মাসে তালেবান একটি অ-অন্তর্ভুক্তিমূলক সরকার গঠন করলে তারা দমিত হয়ে যায়। হেকমতিয়ার বর্তমান কাবুলে বাস করেন। 

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগানিস্তানের প্রধানমন্ত্রী
বিষয়শ্রেণী:আফগান সুন্নি মুসলিম
বিষয়শ্রেণী:পাকিস্তানে আফগান প্রবাসী
বিষয়শ্রেণী:পশতু ব্যক্তি
বিষয়শ্রেণী:কুরআন অনুবাদক
বিষয়শ্রেণী:আফগান মুজাহিদ
বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:২০শ শতাব্দীর আফগান রাজনীতিবিদ
খেলাঘর (টেলিভিশন ধারাবাহিক)

***খেলাঘর***  হলো একটি ২০২০ ভারতীয় বাংলা ভাষার রোমান্টিক থ্রিলার ড্রামা টেলিভিশন ধারাবাহিক যা ৩০ নভেম্বর ২০২০-এ বাংলা টেলিভিশন এন্টারটেইনমেন্ট চ্যানেল স্টার জলসা-তে সম্প্রচারিত হয়েছিল এবং এটি ডিজিটাল প্ল্যাটফর্ম ডিজনি + হটস্টারেও উপলব্ধ। ধারাবাহিকটি প্রযোজনা করেছেন ব্লুজ প্রোডাকশনের স্নেহাশীষ চক্রবর্তী। ৮ আগস্ট ২০২২-এ, স্টার কিরণে এই ধারাবাহিকটির একটি ওডিয়া ডাব করা সংস্করণ সম্প্রচারিত হয়েছিল। প্রায় দুই বছর সফলভাবে চালানোর পর, এটি ৪ সেপ্টেম্বর ২০২২-এ বন্ধ হয়ে যায়।

## অভিনয়ে

* স্বীকৃতি মজুমদার - পূর্ণা রায়
* সৈয়দ আরেফিন  - দিগবিজয় রায়/শান্টু গুন্ডা
* সোহন বন্দ্যোপাধ্যায়- বিচারপতি বরুন চ্যাটার্জি
* দোলন রায় - সোমদত্ত চট্টোপাধ্যায়
* শুভাশীষ মুখোপাধ্যায় - সর্বজিৎ রায়
* মৌসুমী সাহা-পাঞ্চালি রায়
* বুলবুলি পাঁজা - স্বাতী রায়
* বিপ্লব বন্দ্যোপাধ্যায় (বয়স্ক) - শান্টুর অধ্যাপক
* সুদীপা বসু - অলোকা চ্যাটার্জি
* শঙ্কর শঙ্কু চক্রবর্তী - গগন মাকাল - একজন দুর্নীতিবাজ রাজনীতিবিদ
* সৌনক রায়  - পূর্ণার প্রাক্তন বাগদত্তা/একজন আইপিএস অফিসার
* সুশোভন সোনু রায় - কলেজ ছাত্র
* নন্দিনী রায় - নন্দিনী
* প্রিয়ন্তিকা কর্মকার - গৌরী মাকাল/গগনের বোন

## তথ্যসূত্র

## বহিঃসংযোগ
* 

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:ভারতীয় টেলিভিশন নাটক
বিষয়শ্রেণী:২০২২-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক
ইউসুফ জিয়া কাভাকচি

**ইউসুফ জিয়া কাভাকচি** (জন্ম: ২২ জুন ১৯৩৮) একজন তুর্কি-মার্কিন ইসলামি ধর্মগুরু এবং তুর্কি রাজনীতিবিদ মার্ভে কাভাকচির পিতা। তিনি উত্তর টেক্সাসে ইসলামিক শিক্ষা প্রতিষ্ঠান প্রতিষ্ঠায় অত্যন্ত প্রভাবশালী অবদান রেখেছেন।

## জীবনী

### প্রারম্ভিক জীবন
ইমাম ইউসুফ ১৯৩৮ সালে হেনডেকের সাকারিয়ায় জন্মগ্রহণ করেন। তাঁর পরিবার জর্জিয়া থেকে দেশান্তরিত হয়েছিলেন। ছোটবেলায় তিনি তুর্কি ভাষা জানতেন না, তবে জর্জিয় ভাষায় কথা বলতেন। ৮ থেকে ৯ বছর বয়সে তিনি তুর্কি ভাষা শেখেন। অল্প বয়সেই তিনি কুরআন মুখস্থ করেন, তাজবীদ, কুরআন, আরবি, তাফসির, হাদীস, ফিকহ এবং অন্যান্য ইসলামিক বিজ্ঞানের ক্ষেত্রগুলি অধ্যয়ন করেন এবং হাসিরলার কুরআন কোর্স থেকে স্নাতক লাভ করেন। পরীক্ষা দিয়ে সফল হওয়ার পর, তিনি ইস্তাম্বুলে ইমাম, মুয়াজ্জিন এবং মুফতি হিসেবে কাজ করেন। ইউসুফ কাভাকচি ইস্তাম্বুল বিশ্ববিদ্যালয়ের আইন অনুষদ ও ইস্তাম্বুল ইউকসেক ইসলাম ইনস্টিটিউট থেকে স্নাতক অর্জন করেন এবং ১৯৬৭ সালে ডক্টরেট ডিগ্রি অর্জন করেন। ১৯৮০ সালে তিনি অধ্যাপক নিযুক্ত হন। তিনি এরজুরামে অবস্থিত আতাতুর্ক বিশ্ববিদ্যালয়ের ধর্মতত্ত্ব অনুষদের ডিন ছিলেন। তিনিমুহম্মদ হামিদুল্লাহর ছাত্র ছিলেন।

### যুক্তরাষ্ট্র
কাভাকচি তুরস্ক ছেড়ে যুক্তরাষ্ট্র চলে যান কারণ তার মেয়েকে সেখানে নেকাব পরে পড়াশোনা করতে বাঁধা দেওয়া হয়েছিল। তিনি ফিলাডেলফিয়া এবং কেমব্রিজের মতো বিশ্ববিদ্যালয়ে অনাবাসিক অধ্যাপক হিসেবে কাজ করেছেন। ১৯৮৮ সালে তিনি টেক্সাস গমন করেন এবং উত্তর টেক্সাসের ইসলামিক অ্যাসোসিয়েশনের আবাসিক পন্ডিত ও ইমাম নিযুক্ত হন। তিনি টেক্সাসের রিচার্ডসনে আইএএনটি কুরআনিক একাডেমীর প্রতিষ্ঠাতা ও প্রশিক্ষক এবং ডালাসে সুফা ইসলামিক সেমিনারির প্রতিষ্ঠাতা ডিন।

তিনি ১৩ অক্টোবর ২০০৭'এ খ্রিস্টান নেতাদের উদ্দেশ্যে লেখা একটি খোলা চিঠি, 'এ কমন ওয়ার্ড বিটুইন আস এন্ড ইউ' এর ১৩৮ জন স্বাক্ষরকারীদের একজন ছিলেন। ২০০৯ সালে তিনি ১০০ জন প্রভাবশালী মুসলিমদের কাতারে তালিকাভুক্ত হন।

### তুরস্কে ফিরে আসা
কাভাকচি শেষ পর্যন্ত তুরস্কে ফিরে আসেন। বর্তমানে তিনি একজন অবসরপ্রাপ্ত অনুষদ সদস্য এবং ইস্তাম্বুল ও মারমারা বিশ্ববিদ্যালয়ের ধর্মতত্ত্ব অনুষদের ধর্মতত্ত্ব বিভাগে শিক্ষকতা করছেন। অসংখ্য তুর্কি বইয়ের পাশাপাশি তিনি ইসলামী আইনের উপর ইংরেজি বইও প্রকাশ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩৮-এ জন্ম
বিষয়শ্রেণী:মার্কিন মুসলিম
বিষয়শ্রেণী:তুর্কি সুন্নি মুসলিম
বিষয়শ্রেণী:তুর্কি মুসলিম
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
অন্তর্যামীন

**অন্তর্যামীন** বা **অন্তর্যামী** হিন্দু দর্শনের পরিপ্রেক্ষিতে, "অভ্যন্তরীণ-নিয়ন্ত্রক" বা "অভ্যন্তরীণ-নির্দেশনা" এর সাথে সম্পর্কিত যা ব্যক্তির মধ্যে বিদ্যমান এবং এটি প্রকাশকারীর কাছে স্বজ্ঞাত উপায়ে নিজেকে প্রকাশ করে। অন্তর্যামীন আহ্বানকারীর এমন উপদেষ্টা বা গুরুর অনুচিন্তন যা তার মধ্যে বিরাজমান এবং জ্ঞান নির্দেশনার উচ্চতর প্রেক্ষাপটের জন্য প্রকাশিত হয়; সাধারণত এটির জন্য আহ্বান বা প্রার্থনা করার পরে, এটি সাহায্য করতে আসে। কিছু কিছু ক্ষেত্রে, অ-বৌদ্ধিক সমস্যাগুলি সমাধান করার জন্য এটিকে উদ্ভাসিত হতে আহ্বান করা হয়, এবং আহ্বানকারীর জন্য অলৌকিক কাজও করে।

## হিন্দু প্রাসঙ্গিককরণ
হিন্দু ধর্মগ্রন্থগুলিতে, দেবতা বা অহং সম্পর্কিত প্রাথমিক ধারণাগুলি তৈরি করার পরে অভ্যন্তরীণ নিয়ন্ত্রক হিসাবে অন্তর্যামীনের ধারণাটি খুঁজে পাওয়া যায় - একতা উপায়ে - যা নিয়ন্ত্রণ করছে, কোনো না কোনোভাবে তুলনামূলক বুদ্ধিমত্তা, মহাবিশ্ব এবং যা কিছু। এই বুদ্ধিমত্তাও বলতে পারে যাকে চেতনা বা  সচেতনতা  বলা হয় যা অনেক উন্নত, তাই উচ্চতর জিনিসগুলি করতে সক্ষম।
## তথ্যসূত্র

### উৎস
* Subrahmanian , Sdvaitin Net
* Swami Krishnananda, "THE NATURE OF THE INNER CONTROLLER"

## বহিঃসংযোগ
* ''Bhagavad Gita Chapter 13th''
* ''Antarjami or Antaryamin?''

বিষয়শ্রেণী:হিন্দু দার্শনিক ধারণা
মতি মসজিদ (মেহরাউলি)

**মতি মসজিদ** () ১৮ তম শতাব্দীতে নির্মিত মুঘল সাম্রাজ্যর মসজিদ যা মেহরাউলি, দিল্লীতে অবস্থিত। মসজিদটির নামকরণ করা হয়েছে এর সাদা পাথরের থেকে, মসজিদটি নির্মাণ করা হয়েছিল প্রথম বাহাদুর শাহ এর আমলে, যা কুতুবউদ্দিন বখতিয়ার কাকীর দরগাহের কাছে নির্মাণ করে হয়েছিল। মসজিদটির সকল কাজ উক্ত দরগাহর আওতায় সম্পন্ন করা হতো।

## অবস্থান
মতি মসজিদটি কুতুবুদ্দিন বখতিয়ার কাকির দরগার পশ্চিমে দিল্লীর মেহরাউলিতে অবস্থিত। মসজিদ সংলগ্ন একটি কবরস্থান রয়েছে যেখানে ১৮ এবং ১৯ শতকের বেশ কয়েকজন সম্রাটের কবর রয়েছে, যেমন প্রথম বাহাদুর শাহ, আহমেদ শাহ বাহাদুর, দ্বিতীয় শাহ আলম, ও দ্বিতীয় আকবরের কবর উল্লেখযোগ্য।

## ইতিহাস
মতি মসজিদ ১৭০৯ সালে মুঘল সম্রাট প্রথম বাহাদুর শাহ এর শাসনামলে নির্মিত হয়েছিল। প্রাথমিক ভাবে মসজিদটিকে বাহাদুর শাহ নিজেই নির্মাণ করেছিলেন বলে মনে করা হয়ে থাকে; কিন্তু, দাদলানি যুক্তি দেন যে, মসজিদটি সম্ভবত সম্রাটের পরিবারের কোন সদস্য বা সম্রাটের ডেপুটি নির্মাণ করেছিলেন। যা সম্রাটের প্রত্যক্ষ নির্মাণের যুক্তিটিকে সমর্থন করে না। কুতুবুদ্দিন বখতিয়ার কাকির দরগাহর পাশে প্রথম বাহাদুর শাহ মসজিদটি নির্মাণ করেন। এই কারণে মনে করা হয়ে থাকে যে মুঘল আমলের সম্রাটগণ দরগাহকে সমর্থন করতেন এবং সবসময় দরগাহ গুলোর পৃষ্ঠপোষক ছিলেন।

দেশভাগের সময় যখন সাম্প্রদায়িক বিদ্রোহ শুরু হয় তখন বেশ কয়েকটি ধর্মীয় উপসনালয় এবং স্থাপনায় আক্রমণ চালানো হয়। সেই সময় মতি মসজিদ একটি সংরক্ষিত স্মৃতিস্তম্ভ হওয়া সত্ত্বেও মসজিদটিতে আক্রমণ চালানো হয়েছিল। ফলে মসজিদের মার্বেল মিনারটি ভেঙ্গে চুরমার হয়ে যায়। মুসলিম বিরোধী বৃহত্তর সহিংসতার অংশ হিসাবে, দিল্লিতে আরও কয়েকটি ইসলামি ধর্মীয় স্থাপনাতেও অনুরূপ হামলা পরিচালিত হয়েছিল।

## স্থাপত্যকলা
মতি মসজিদ মেহেরাউলিতে মুঘল সাম্রাজ্যের স্মৃতি চিহ্ন হিসেবে গৌরবের সাথে দাঁড়িয়ে আছে বছরের পর বছর। মসজিদটি ছোট ছোট মার্বেল পাথর একত্র করে বেশ সময় নিয়ে বানানো হয়েছিল বলে ধারণা করা হয়। মসজিদের মূল প্রার্থনার জায়গাটি মূলত একক করিডোর বিশিষ্ট। যেখানে নামাজ পড়ার জন্য মোট পাঁচটি কাতার রয়েছে। আগে লাল কেল্লায় যে মতি মসজিদ ছিল সেখানে নামাজের জন্য দুইটি করিডোর বিশিষ্ট স্থাপনা ছিল। যা বর্তমানের মতি মসজিদ থেকে সম্পূর্ণ ভাবে আলাদা স্থাপত্য শৈলীতে তৈরী করা হয়েছিল। মসজিদের সম্মুখভাগে সর্বমোট তিনটি খিলানপথ রয়েছে, যেগুলোর মাঝে একটি পিশতাক রয়েছে। স্থাপনাটির শীর্ষে সর্বমোট তিনটি গম্বুজ রয়েছে। উক্ত তিনটি গম্বুজই মসজিদের অগ্রপ্রান্তে অবস্থিত। যা সম্মুখভাগ থেকে খুব পরিষ্কার ভাবে দেখা যায়। পূর্ব-মধ্য পাশের সকল কাতার বেলাস্ট্রেড সদৃশ স্তম্ভের দ্বারা সজ্জিত। যা মসজিদের সৌন্দর্য আরও বাড়িয়ে দেয়।

মসজিদের পুরো সীমানাই মার্বেলের দেয়াল দিয়ে ঘেরা; এই দেয়ালের মধ্যে একটি দেয়াল মসজিদটিকে দরগাহের থেকে আলাদা করে রেখেছে। অন্যদিকে দক্ষিণের দেয়ালটি কবরস্থানের দিকে উন্মুক্ত, এটিও মার্বেল দিয়ে তৈরি। এই কবরস্থানেই ভারতের মুঘল আমলের অনেক সম্রাটের কবর অবস্থিত।

## তথ্যসূত্র

বিষয়শ্রেণী:মুঘল মসজিদ
বিষয়শ্রেণী:দিল্লীর মসজিদ
বিষয়শ্রেণী:১৭০০শতকে সম্পন্ন হওয়া মসজিদ
বিষয়শ্রেণী:দিল্লীতে অবস্থিত জাতীয় গুরুত্বের স্মৃতিস্তম্ভ
বিষয়শ্রেণী:মেহরাউলি
বিষয়শ্রেণী:দিল্লির মসজিদ
বিষয়শ্রেণী:মহরৌলি
সুরাকার্তার মহান মসজিদ

**সুরাকার্তার মহান মসজিদ** (, ) হলো ইন্দোনেশিয়ার মধ্য জাভার সুরাকার্তায় অবস্থিত একটি ১৮ শতকের মসজিদ। এটি সুরাকার্তা সুলতানাত আমলের একটি রাজকীয় মসজিদ।

## ইতিহাস
বাম|থাম্ব|সুরাকার্তার ক্রাতনের মহান মসজিদ
তৃতীয় সুনান পাকুবুওনো ১৭৬৩ সালে সুরাকার্তার মহান মসজিদটি নির্মাণ করেন। মসজিদটির নির্মাণ কাজ ১৭৬৮ সালে সম্পন্ন হয়। এটি একটি জামে মসজিদ (জুমার নামাজের জন্য মসজিদ) এবং একই সাথে একটি রাজকীয় মসজিদ (রাজকীয় বংশের সাথে সম্পর্কিত অনুষ্ঠান বা আচার অনুষ্ঠানের জন্য নির্মিত মসজিদ) হিসেবে নির্মাণ করা হয়। ঐতিহ্যগতভাবে, মসজিদটি ধর্মীয় তাৎপর্যের বিষয়ে বিচার বিভাগ হিসেবেও কাজ করত।

অষ্টম সুনান পাকুবুওনো ১৮৫৮ সালে তার শাসনামলে মসজিদ কমপ্লেক্সের জন্য একটি সীমানা চিহ্নিত করার জন্য সংযুক্ত করেন। একাদশ সুনান পাকুবুওনো এর শাসনামলে ১৯২৮ সালে মসজিদটিতে মুঘল স্থাপত্য অনুপ্রেরণায় অনুপ্রাণিত হয়ে একটি মিনার নির্মাণ করা হয়।

## মসজিদ
থাম্ব|250x250পিক্সেল|সুরাকার্তার মহান মসজিদের ভিতরের অংশ
সুরাকার্তা মহান মসজিদের চারপাশ দৃঢ় প্রাচীর দ্বারা বেষ্টিত। মোট ১৯,১৮০ বর্গ মিটার কমপ্লেক্সের মধ্যে মসজিদটি অবস্থান করছে। রক্ষণশীল জাভানিয় স্থাপত্য নীতি অনুসরণ করে সুরাকার্তার মহান মসজিদের নকশা করা হয়েছে। মসজিদটি মূলত দুটি ভবন নিয়ে গঠিত। প্রথম ভবনটি প্রধান প্রার্থনা কক্ষ এবং আরেকটি সেরাম্বি নামে পরিচিত, যা সামনের কক্ষ। প্রধান প্রার্থনা কক্ষে মোট সাতটি দরজা রয়েছে যা এই কক্ষটিকে সেরাম্বির সাথে সংযুক্ত করেছে। চারটি প্রধান স্তম্ভ (জাভানিজ *সোকো গুরু*) প্রধান প্রার্থনা হলের ছাদকে পুরো স্থাপনাটির ওপর ধরে রেখেছে। মসজিদটির ছাদ একটি পিরামিডাল তাজুগ শৈলীর স্থাপনা। যা জাভানিয় স্থাপত্য নীতিতে পবিত্র ভবনগুলির জন্য ঐতিহ্যগতভাবে সংরক্ষিত এক ধরনের বিশেষ ছাদ। ছাদটি তিন স্তর বিশিষ্ট, শীর্ষে রয়েছে একটি *মুস্তাকা* (ছাদের অলঙ্কার)। রাজকীয় মসজিদ হিসেবে মিহরাবের বাম দিকে একটি *মাকসুরা* রয়েছে। *মাকসুরা* মূলত ক্রাটনের শাসকের প্রার্থনা করার জন্য বিশেষ জায়গা। সুরাকার্তার গ্রেট মসজিদের ক্ষেত্রে, *মাকসুরা*র জন্য একটি ছোট উপ-ছাদ রয়েছে।

প্রধান প্রার্থনা কক্ষের সামনের কক্ষটি মূলত সেরাম্বি নামে পরিচিত। সেরাম্বি মূলত একটি বারান্দার মতো কাঠামো যা প্রধান প্রার্থনা হলের সামনের দিকে আংশিক সংযুক্ত। সেরাম্বিতে দুটি বেডগ (প্রার্থনা করার জন্য জাভানিজ ড্রাম) এবং একটি বড় কাঠের *কেন্টনগান* রাখা আছে। আরেকটি বারান্দার মতো অর্ধ-সংযুক্ত বিল্ডিং রয়েছে। যা প্রধান প্রার্থনা হলের বাম এবং ডান পাশে অবস্থিত। এদের একেকটিকে বলা হয় প্যাওয়েস্ট্রেন। প্যাওয়েস্ট্রেন মহিলাদের প্রার্থনা কক্ষ হিসাবে ব্যবহৃত হয়।

মসজিদটির মিনার স্থাপনাটির উত্তর-পূর্ব দিকে অবস্থিত ছিল। মিনারের নকশাটি মূলত দিল্লির কুতুব মিনারের আদলে তৈরি করা হয়।

## অবস্থান
মসজিদটি সুরাকার্তার কাসুনানের ক্রাটনের উত্তর আলুনের মুখোমুখি অবস্থিত। যা ঐতিহ্যবাহী জাভানিজ নগর পরিকল্পনার স্থাপত্যশৈলী অনুসরণ করে। মসজিদের দক্ষিণে রয়েছে পাসার ক্লেওয়ার ("ক্লেওয়ার মার্কেট")। বাটিক কারুশিল্পের জন্য পরিচিত কৌমানের ঐতিহ্যবাহী *কাম্পুং*, যা মসজিদটির উত্তরে অবস্থিত।

## আরও দেখুন

* ইন্দোনেশিয়ার মসজিদের তালিকা

## তথ্যসূত্র

## উদ্ধৃতি

*
*

বিষয়শ্রেণী:ইন্দোনেশিয়ার মসজিদ
বিষয়শ্রেণী:ইসলামি স্থাপত্য
বিষয়শ্রেণী:১৮শ শতাব্দীর মসজিদ
বিষয়শ্রেণী:প্রধান মসজিদ
গ্যাং বেঙ্কক পুরাতন মসজিদ

**গ্যাং বেঙ্কক পুরাতন মসজিদ**, (; ) ইন্দোনেশিয়ার উত্তর সুমাত্রার মেদানে অবস্থিত একটি মসজিদ।

জং আ ফাই নামে চীনের গুয়াংডং প্রদেশ এর একজন বণিক এবং কাপিতান গ্যাং বেঙ্কক পুরাতন মসজিদটি নির্মাণ করেন। মসজিদটি ১৮৮৫ সালে ১ম নির্মিত হয় এবং ১৮৮৯ সালে সংস্কার করা হয়। সুলতান ডেলি সুলতান মামুন আল রশিদ এর শাসনামলে সংস্কার সম্পন্ন হওয়ার পরে জং আ ফাই এই মসজিদটি তখনকার ডেলি সালতানাতের কাছে হস্তান্তর করেন।

## ইতিহাস
গ্যাং বেঙ্কক পুরাতন মসজিদটি ১৮৭৪ সালে নির্মিত হয়েছিল বলে অনুমান করা হয়। মসজিদ ভবনটি হাজী মুহাম্মদ আলীর ওয়াকফকৃত জমির উপর নির্মাণ করা হয়। যিনি দাতুক কেসাওয়ান নামে বেশি পরিচিত ছিলেন। ১৯ শতকের শুরুর দিকে মসজিদটির নির্মাণ প্রক্রিয়া চলাকালীন সময়ে, জং আ ফাই, একজন চীনা বণিক চীন থেকে মেদান শহরে চলে এসেছিলেন। পরবর্তিতে তিনি নিজেই এই মসজিদটির সম্পূর্ণ নির্মাণের তত্ত্বাবধান করেন।

পূর্বে, আল-ওসমানী মসজিদটি মেদান শহরের প্রাচীনতম মসজিদ ছিল, যেটি ১৮৫৪ সালে প্রতিষ্ঠা করা হয়েছিল। তারপর প্রায় ২০ বছর পরে, গ্যাং বেঙ্কক পুরাতন মসজিদটি মেদানে নির্মাণ করা হয়। যা মালয় এবং চীনাদের মধ্যে একটি ইতিহাস হয়ে রয়েছে।

সুনির্দিষ্টভাবে বলতে গেলে, গ্যাং বেঙ্কক পুরাতন মসজিদটি ১৮৭৪ সালে প্রতিষ্ঠা লাভ করে। মসজিদটির এই ধরনের অদ্ভুত নামকরণ করা হয়েছে কারণ এটির নির্মাণের শুরুতে একটি সরু গলিতে অবস্থিত ছিল। তারপর মসজিদের ঠিক সামনে একটি বাঁক বা ডানে একটি বাঁক রয়েছে। মসজিদের কোনো আনুষ্ঠানিক নাম না থাকার কারণে মসজিদটির নামকরণ করা হয় গ্যাং বেঙ্কক পুরাতন মসজিদ। গ্যাং বেঙ্কক পুরাতন মসজিদের প্রতিষ্ঠাতা হলেন ডেলির সুলতান যিনি মসজিদটির একটি সরকারী নামও দেননি। যার ফলে কেসাওয়ানের আশেপাশের সম্প্রদায় এটিকে গ্যাং বেঙ্কক পুরাতন মসজিদ হিসেবে নামকরণ করে।

## স্থাপত্যকলা
গ্যাং বেঙ্কক পুরাতন মসজিদটিতে চীনা ও মালয় সংস্কৃতির নিবিড় স্পর্শ রয়েছে। এই দুই সংস্কৃতির স্পর্শের সংমিশ্রণে এই মসজিদের ভবনটি নকশা করে তৈরী হয়েছে। স্থাপত্যের বিচারে এই মসজিদটি সাধারণভাবে অন্য কোন মসজিদ ভবনের মতো নয়। মসজিদটি অনেকটাই চীনা মন্দিরের মতো দেখতে। তবে, আপনি যখন মসজিদে প্রবেশ করবেন, মসজিদটির স্থাপত্যকলা পরিষ্কারভাবেই দৃশ্যমান হবে। মসজিদটির পরিবেশ অনেকটাই ঘন প্রকৃতির। মন্দিরের মতো বিল্ডিংগুলো ওই ধরনের রূপরেখার নয়। কারণ চীনা জাতিসত্তার একজন মেডান ব্যক্তিত্ব, জং এ ফি মসজিদটির স্থাপনার সকল কিছু দেখভাল করেছিলেন। গ্যাং বেঙ্কক পুরাতন মসজিদে এখনও মালয় এবং ইসলামি ছোঁয়া রয়েছে।

মালয় স্থাপত্য শৈলীর একটি ছোঁয়া পাওয়া যায় মসজিদটির ছাদে যা লেবাহ হ্যাঙ্গিং () নামেও পরিচিত। অলঙ্করণটি কাঠের তৈরি হওয়ায় অন্যসব স্থাপনার চেয়ে অনন্য এবং দেখতেও খুবই মনোমুগ্ধকর। উক্ত খোদাইটি এক ধরনের হলুদ পর্দার সৃষ্টি করে। হলুদ রঙ নিজেই মালয় জাতির একটি অতি পরিচিত রঙ। এছাড়াও গ্যাং বেঙ্কক পুরাতন মসজিদের গেটে ইসলামি ফার্সি শৈলীর ছোঁয়া পাওয়া যায়।

## তথ্যসূত্র

বিষয়শ্রেণী:ইন্দোনেশিয়ার মসজিদ
বিষয়শ্রেণী:ইসলামি স্থাপত্য
বিষয়শ্রেণী:মেদানের মসজিদ
বিষয়শ্রেণী:উত্তর সুমাত্রার দর্শনীয় স্থান
চিন্তা (হিন্দু দর্শন)

**চিন্তা** () বলতে হিন্দু দর্শনে মনস-ক্রিয়া অর্থাৎ মানসিক কার্যকলাপ, বিশেষ করে চিন্তাভাবনা বোঝায়।

চিন্তা শব্দটি মূল চিন্ত্ থেকে উদ্ভূত, ষার অর্থ - চিন্তা করা, বিবেচনা করা; এবং চিন্তা এর অর্থ – দুঃখ বা দুঃখজনক চিন্তা, প্রতিফলন, বিবেচনা, উদ্বেগ।

## প্রকৃতি
চিন্তা হল তেত্রিশটি ব্যাবিচারী ভাবের মধ্যে একটি, ক্ষণস্থায়ী অনুভূতি যা অনিয়মিতভাবে উত্থিত হয় এবং স্থায়ী মৌলিক অনুভূতিগুলিকে সমর্থন করে, তাদের ক্ষণস্থায়ী প্রকৃতির কারণে তাদের সঞ্চারি ভাবও বলা হয়। মনস, যা ব্যক্তির সাধারণ মানসিক সরঞ্জাম, অনুধাবন ও সাজানো মন। সাংখ্য ব্যবস্থায় এটি চিন্তার ব্যক্তিগত অঙ্গকে বোঝায়, থিয়েটম্যানের মতো বিচ্ছুরিত নয়, কিন্তু ব্যক্তিতে স্থানীয়। মনসের নিজস্ব আলোকসজ্জা (চেতস) আছে যা মানুষকে সচেতনতা বা চেতনা, উপলব্ধি শক্তি (প্রত্যক্ষ), চিন্তা, কল্পনা ও ইচ্ছা (প্রয়তন) দেয়।

চিন্তা হল সেই অনুষদ যেখানে চিন্তার স্রোত সমর্নম (স্মৃতি) দ্বারা স্মরণ করা এবং বুদ্ধি দ্বারা পূর্বে পরিচিত এবং নির্ধারিত বিষয়ের উপর চিন্তাভাবনা করে, চিন্তা করে।

## নিহিতার্থ
ঋগ্বেদের ঋষি শন্ত বৈখানস সোমকে সম্বোধন করা একটি মন্ত্রে বলেছেন যে ঐশ্বরিক উৎস থেকে নির্গত শক্তিশালী বিশুদ্ধ আলোর দ্বারা যখন বস্তুগত অন্ধকার দূর হয়, তখন এর সাথে মিলে যাওয়া মনের অন্ধকারেরও বিনাশ (যা অন্ধকার অজ্ঞানতা), তারপর সেই আলো (উজ্জ্বল ঐশ্বরিক উৎস) যাতে ব্রহ্ম দেখা যায় যা যোগীদেরকে অস্তিত্বের সমস্ত (কল্পনাযোগ্য) ভাঁজ (বাধা) অতিক্রম করে, যে অস্তিত্ব দেহের প্রসঙ্গে স্থূল কিন্তু মনের ক্ষেত্রে সূক্ষ্ম। সোম সর্বদা প্রদীপ্ত হিসাবে, অগ্নি, আদিত্য ও ব্রহ্মের ক্ষেত্রে ব্যবহৃত হয়।

শঙ্কর তার বিবেকচূড়ামণির শ্লোক ৫৩৯–এ চিন্তাশূণ্যম শব্দটিকে উদ্বেগ বা উদ্বেগ ছাড়াই অর্থ হিসেবে ব্যবহার করেছেন (চিন্তা এখানে উদ্বেগ বোঝায়)। চিন্ময়ানন্দ সরস্বতী ব্যাখ্যা করেন যে এটি পরিপূর্ণতার মানুষটিকে বোঝায় যার কোন চিন্তা মাথায় আসে না যাতে তাকে বিরক্ত করা এবং ধ্বংস করা যায় কারণ চিন্তা তার কাছে পৌঁছাতে পারে না যে চিন্তা করতে অস্বীকার করে।

বেদান্তে, চিন্তা বাসনা ও কর্মের সাথে আন্তঃসংযুক্ত, একটি গুণক যা কার্যকারণের শৃঙ্খলকে প্রতিনিধিত্ব করে। চিন্তা ও কর্ম শক্তিশালী  বাসনা সৃষ্টি  করে এবং নিজেরাই বাসনার প্রভাব। চিন্তা ও কর্মফল ধ্বংস না হলে বাসনা বিনষ্ট হয় না।

## তাৎপর্য
গৌড়পাদ তার মাণ্ডূক্য উপনিষদের শ্লোক ৩.৩১-৪৮ এর কারিকা-এ ব্যাখ্যা করেছেন যে যা আছে, সবই মনের দ্বারা অনুভূত হয়; যখন মন থেমে যায় (চিন্তা বন্ধ করে) দ্বৈততা অনুভূত হয় না; সত্যের উপলব্ধির ফলস্বরূপ মন ভাবা বন্ধ করে দেয় যে এটি স্বয়ং, এটি অনুধাবনকারী হয়ে যায়। জ্ঞানের মাধ্যমে সত্য জানা যায় এবং উভয়ই জন্মহীন; যে মন নিয়ন্ত্রণে থাকলে নিজেকে হারায় না, সে নির্ভীক ব্রহ্ম হয়ে ওঠে চেতনার আলোর অধিকারী; তারপর সমস্ত মনসক্রিয়া বন্ধ হয়ে যায়, তিনি বলেন:

এই শ্লোকে, চিন্তা শব্দটি সেই অর্থে উদ্ভূত হয়েছে যার দ্বারা জিনিসগুলিকে চিন্তা করা হয়, এর অর্থ হল - বুদ্ধি। গৌড়পাদ পরমাত্মার (যার উপস্থিতি মনের মাধ্যমে জানা যায়) এর প্রত্যক্ষ আশংকার মুহূর্তকে বলা হয় সর্বোচ্চ সমাধির অবস্থা যেখানে সমস্ত কথা শেষ, সমস্ত উদ্বেগের অবসান হয়। বিদ্বান লোকেরা তারাই যারা সত্যের অস্তিত্ব সম্পর্কে সচেতন, এবং আলোকিত তারাই যারা তাদের নিজস্ব উপায়ে ব্যক্তিগতভাবে অভিজ্ঞ, উভয়ই সত্যের প্রকৃত প্রকৃতি সম্পর্কে জানে।

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:বেদান্ত
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:উপনিষদীয় ধারণা
বিষয়শ্রেণী:বেদ
বাতাসি (প্রজাপতি)

**বাতাসি**(বৈজ্ঞানিক নাম: *Neptis jumbah (Moore)*)  যার মূল শরীর এবং ডানা দুটি কালচে বাদামী এবং সাদা বর্ণের ডোরা কাটা। এরা নিমফ্যালিডি পরিবার এবং লিমেনিটিডিনি উপগোত্রের সদস্য।

## আকার
প্রসারিত অবস্থায় বাতাসি এর ডানার আকার ৬০-৭০ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত বাতাসি এর উপপ্রজাতিসমূহ হল-

* *Neptis jumbah jumbah* Moore, [1858] – Bengal Chestnut-streaked Sailer
* *Neptis jumbah nalanda* Fruhstorfer, 1908 – Nalanda Chestnut-streaked Sailer
* *Neptis jumbah amorosca* Fruhstorfer, 1905 – Andaman Chestnut-streaked Sailer

## বিস্তার

বাতাসিদের সমগ্র ভারত এই দেখা যায়। এছাড়া মায়ানমার এবং শ্রীলঙ্কা এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** দাগ ছোপ বন্ধনী সর্বদা সাদা। ডানার মূল রঙ কালচে বাদামী। সামনের ডানার সেল এর অন্তর্গত দাগটি সর্বদা দুটি ভাগে বিভক্ত-ডানার গোড়া (base) থেকে সেল এর দুই-তৃতীয়াংশ পর্যন্ত একটি সরু দাগ ও সেল এর শেষ ভাগে একটি ত্রিভুজাকৃতি ছোপ। সামনের ডানার ২ ও ৩ নং শিরামধ্যস্থ ডিসকাল ছোপ দুটি ৫নং শিরামধ্যস্থ ডিসকাল ছোপের সাথে একই সরলরেখায় অবস্থান করে। ২ ও ৩ নং শিরামধ্যস্থ ডিসকাল ছোপ দুটির মধ্য দিয়ে একটি রেখা অংকন করলে তা অ্যাপেক্স অথবা শীর্ষভাগের ঠিক আগে কোস্টায় গিয়ে মিলিত হবে।

পিছনের ডানার পোস্ট ডিসকাল সাদা ছোপের সারি ঘনীভূত হয়ে সাদা ছোপ দ্বারা গঠিত একটি সরু অবিচ্ছিন্ন দাগে পর্যবসিত হয়েছে। পিছনের ডানার নিম্নতলে সুস্পস্ট বড় কালচে বাদামী ডিসকাল ছোপের সারি এবং ডানার গোড়া অথবা বেস এর কাছে সেল এর মধ্যে একটি কালো ছোপ বর্তমান। সামনের ডানার নিম্নতলে সেল এর বাইরে সুস্পস্ট কালচে বাদামী কিছু দাগ (streak) লক্ষ্য করা যায় যাদের ভিতরের প্রান্ত সূঁচালো।

## আচরণ
এই প্রজাতি Common Sailer (চারবাতাসি) এর মত প্রায় সর্বত্র বিচারী নয়। পাহাড়ী অঞ্চলে নীচু উচ্চতায় (১৯০০ মিটার পর্যন্ত) মিশ্র পর্নমোচী ও চিরহরিৎ বনাচল এদের প্রিয় বাসভূমি। এরা মূলত জঙ্গল্ভূমি ও সংলগ্ন অঞ্চলে আবদ্ধ থাকে। এছাড়া সমতল অঞ্চলে বনভূমি অথবা ঝোঁপঝাড়ে পরিপূর্ন গ্রামাঞ্চলে এদের দর্শন মেলে। স্বভাবে এই প্রজাতি অন্যান্য Sailer এরই মতন। এদের উড়ান শক্তিশালী ও Common Sailer (চারবাতাসি)দের থেকে অধিক সমর্থ উড়ান বিশিষ্ট এবং স্বভাবত মাটি থেকে বেশ খানিকটা উপরে অথবা তার চাইতেও উপরে বিচরন করে। এরা ফুলের মধুপান করে ও মাটির ভিজে ছোপে বসে পাডলিং করে।

## চিত্রশালা

Mating pair of Neptis jumbah (Moore, 1858) - Chestnut-streaked Sailer WLB.jpg|স্ত্রী এবং পুরুষ নমুনা সংগমরত অবস্থায়

Dorsal view of fifth instar caterpillar of Neptis jumbah Moore, (1858) – Chestnut-streaked Sailer.jpg|শূককীট

Mature pupa of Neptis jumbah Moore, (1858) – Chestnut-streaked Sailer - Lateral view.jpg|মূককীট


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫৭-এ বর্ণিত প্রজাপতি
সিপাহসালার মসজিদ

**সিপাহসালার মসজিদ** (পারস্য: مسجد سپهسالار - মাসজিদ-এ-সিপাহসালার) হলো ইরানের তেহরানে অবস্থিত একটি বিখ্যাত ঐতিহাসিক মসজিদ। ১৮৭৯ সালে পারস্যের বাদশাহ নাসের আল-দিন শাহ কাজার এর প্রধানমন্ত্রী মির্জা হোসেন সিপাহসালার নির্দেশে মসজিদটির নির্মাণ কাজ শুরু হয়। মসজিদটির প্রথম পর্বের নির্মাণ কাজ সমাপ্ত হতে পাঁচ বছর সময় লাগে। ১৯৭৯ সালে ইরানি বিপ্লবের পর মসজিদটি নাম পরিবর্তন করে **শহিদ মুতাহহারি** (مسجد شهید مطهری) করা হলেও সিপাহসালার মসজিদ নামেই পরিচিত। 

সিপাহসালার মসজিদ তেহরানের সবচেয়ে বড় মসজিদগুলোর একটি।  কাজার রাজবংশ ও পাহলভি রাজবংশের শেষের দিকে সিপাহসালার মসজিদ আটটি মিনারের কারণে একটি বিশেষ বৈশিষ্ট্য সম্পন্ন স্থাপনা হিসেবে পরিচিত ছিল, যা পারস্য স্থাপত্যের একটি অনন্য দৃষ্টান্ত। 

মসজিদটি ইরানের পূর্বতন জাতীয় সংসদের নিকটে, বাহেরস্তান স্কোয়ারের দক্ষিন-পূর্ব পাশে অবস্থিত।

## স্থাপত্যকলা
থাম্ব|1960-এর দশকে তেহরানের সিপাহসালার মসজিদ
সিপাহসালার মসজিদ তেহরানের প্রথম মসজিদ যেটি পারস্য স্থাপত্যকলা ও ইস্তাম্বুলের মসজিদসমূহের স্থাপত্যরীতির মেলবন্ধনে তৈরি করা হয়েছে। মসজিদ ভবনটি ইসফাহানের জামে মসজিদ, চাহারবাগ মাদ্রাসা এবং সুলতান আহমদ মসজিদের অনুপ্রেরণায় বানানো হয়েছে। এটিতে একটি বিশেষ গম্বুজ এবং আটটি মিনার আছে। 

মসজিদের মূল প্রবেশদ্বার ও সম্মুখভাগ কাজার ধাচে তৈরি। প্রবেশদ্বারের দুইপাশে অবস্থিত দুইটি বিশালাকার মিনার আছে। প্রবেশদ্বারের ভেতর দিয়ে প্রবেশ করলে একটি উঠোন দেখা যায়, যেটি ৬০টি শ্রেণীকক্ষ বিশিষ্ট দ্বিতল ভবনে ঘেরা। 

সুসজ্জিত কাজার ধাচে পূর্ণ প্রস্ফুটিত ফুলের নকশায় তৈরি টাইলস দিয়ে উঠোনটি বানানো হয়েছে। এখানে কিছু টাইলসে মসজিদটি নির্মাণের বিস্তারিত বর্ণনা লিপিবদ্ধ আছে। ৪৪টি কলামের উপর স্থাপন করা মূল গম্বুজটি ৩৭মিটার উঁচু। 

### ঘটনা
১৯৪৯ সালের নভেম্বর মাসে ফাদাইয়ান-এ ইসলামের একজন সদস্য কর্তৃক প্রাক্তন প্রধানমন্ত্রী ও রাজ পরিষদের মন্ত্রী আবদোলহোসেন হাজির গুপ্তহত্যার শিকার হন। 

## চিত্রশালা

চিত্র:Sepahsalar Mosque-Madrassa, under construction.jpg|নির্মাণাধীন অবস্থা, ১৮৭৯--১৮৮৪
চিত্র:Sepahsalar Mosque.jpg|কাজার রাজতন্ত্রের সময় সিপাহসালার মসজিদ
চিত্র:Sepahsalar Mosque 1930s.jpg|সিপাহসালার মসজিদ, ১৯৩০
চিত্র:AliAkbar Davar Funeral2.jpg|আলি আকবর দাভারের জানাযা
চিত্র:Sepahsalar.JPG|মিম্বার
চিত্র:Sepahsalar Mosque entrance Tehran.jpg|A view of iwan and minaret
চিত্র:مسجد سپهسالار19.jpg|মিনার
চিত্র:Oldest Room in Sepahsalar High School.jpg|সিপাহসালার মাদ্রাসার সবচেয়ে পুরনো কক্ষ
চিত্র:مسجد سپهسالار16.jpg|গম্বুজের ভেতরের দিক
চিত্র:مسجد سپهسالار15.jpg|দেয়াল
চিত্র:مسجد سپهسالار14.jpg|উঠোন 


## তথ্যসূত্র

বিষয়শ্রেণী:তেহরানে অবস্থিত মসজিদ
বিষয়শ্রেণী:গম্বুজসহ মসজিদ
বিষয়শ্রেণী:তেহরানের দর্শনীয় স্থান
বিষয়শ্রেণী:কাজার যুগের ভবন
জাগলুল এল-নাগার

**জাগলুল এল-নাগার** () তার পুরো নাম জাগলুল রাগিব মোহাম্মদ আল নাগার।  তিনি একজন মিশরীয় ভূতত্ত্ববিদ, মুসলিম পণ্ডিত এবং লেখক। এল-নাগারের বইয়ের মূল বিষয়বস্তু ছিল কুরআনে বিজ্ঞান। তিনি নিজের শিক্ষাজীবন শেষ করে মিশরের কায়রোতে ইসলাম বিষয়ক সুপ্রীম কাউন্সিল বৈজ্ঞানিক ধারণা কমিটির কুরআন বিষয়ক চেয়ারম্যান হন।

## ব্যক্তিগত জীবন
তিনি কায়রো বিশ্ববিদ্যালয় থেকে স্নাতক ডিগ্রি লাভ করেন। ১৯৬৩ সালে যুক্তরাজ্যের ওয়েলস বিশ্ববিদ্যালয় থেকে ভূতত্ত্বে তার পিএইচডি ডিগ্রি অর্জন করেন। এল-নাগার ইসলামি একাডেমি অফ সায়েন্সেস (১৯৮৮), মিশরের জিওলজিক্যাল সোসাইটি এবং আমেরিকান অ্যাসোসিয়েশন অফ পেট্রোলিয়াম জিওলজিস্ট, টালসা, ওকলাহোমার একজন নির্বাচিত ফেলো। ছাত্রজীবনে রাজনৈতিক সক্রিয়তা ও বিশ্বাসের কারণে তিনি কারাবরণ করেন। তিনি মিশরের ধর্মনিরপেক্ষ রাজনীতি প্রতিষ্ঠার ক্ষেত্রে গুরুতর হুমকি হিসেবে বিবেচিত হন। ১৯৬০-এর দশকের শুরুর দিকে তিনি মিশর থেকে নির্বাসিত হন এবং ১৯৭০ সালে দেশে ফিরে যেতে সক্ষম হন।
## পেশা
এল-নাগার ২০০৩ সালে *কুরআনে পাহাড়ের ভূতাত্ত্বিক ধারণা* নামে একটি বই লেখেন। এটি নিউ ভিশন প্রকাশনী দ্বারা প্রকাশিত হয়। সে সময় এল-নাগার সৌদি আরবের দাহরানের কিং ফাহাদ পেট্রোলিয়াম এবং খনিজ বিশ্ববিদ্যালয়ের ভূতত্ত্বের চেয়ারম্যান ছিলেন। এই বইটি মোটামুটি ভাল বিক্রি হয়। তখন এল-নাগার শিক্ষাদান ছেড়ে দিয়ে কুরআনের বৈজ্ঞানিক ধারণা কমিটির চেয়ারম্যান হন। 

এল-নাগার ১৫০ টিরও বেশি বৈজ্ঞানিক অধ্যয়ন এবং নিবন্ধ প্রকাশ করেছে, যার কোনোটিই পিয়ার রিভিউ করা হয়নি। এই বইগুলোর মধ্যে বেশিরভাগই কুরআনে বৈজ্ঞানিক অলৌকিক ঘটনার ওপর লিখিত। 
## বিতর্কিত দাবি এবং ধর্ম
নাগগার বলেছিলেন যে আমেরিকার শক্তি শেষ পর্যন্ত শেষ হয়ে যাবে। 

জাঘলুল এল-নাগার উটের মূত্রকে ক্যান্সারের প্রতিষেধক হিসেবে দাবি করেছিলেন।  

তিনি ৯/১১ হামলার ষড়যন্ত্রে জড়িত ছিলেন এবং এ বিষয়ে কাতারের ইমাম মুহাম্মদ ইবনে আবদুল-ওয়াহাব মসজিদে দুবার বক্তৃতা করেন। 

### চাঁদের বিভাজন
নাগগার ২০০৪ সালে দাবি করেছিল যে ১৯৭৮ সালে নাসা একটি টেলিভিশন প্রোগ্রামে চাঁদের বিভক্তির বিষয়টি নিশ্চিত করে। 
## তথ্যসূত্র

বিষয়শ্রেণী:মিশরীয় লেখক
বিষয়শ্রেণী:মুসলিম লেখক
বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিশরীয় সুন্নি পণ্ডিত
বিষয়শ্রেণী:কিং ফাহাদ ইউনিভার্সিটি অফ পেট্রোলিয়াম অ্যান্ড মিনারেলসের শিক্ষক
মাচিকো হাসেগাওয়া

থাম্ব|জাপানের প্রথম মহিলা মাঙ্গা শিল্পী
**মাচিকো হাসেগাওয়া** (長谷川町子, হাসেগাওয়া মাচিকো, জানুয়ারী ৩০, ১৯২০ - ২৭ মে, ১৯৯২) ছিলেন জাপানের প্রথম মহিলা মাঙ্গা শিল্পীদের একজন তিনি ১৯৪৬ সালে তার নিজস্ব কমিক স্ট্রিপ, সাজাই-সান শুরু করেছিলেন।এটি ১৯৪৯ সালে আসাহি শিম্বুনের মাধ্যমে প্রচার পায় এবং ১৯৭৪ সালের ফেব্রুয়ারিতে হাসেগাওয়া যখন অবসর নেন তার আগে অবধি এই কমিক জনপ্রিয় ছিল। তার সব কমিক্স জাপানে ডাইজেস্ট কমিক্সে ছাপা হয়েছিল; ১৯৯০-এর দশকের মাঝামাঝি সময়ে, হাসগাওয়ার এস্টেট শুধুমাত্র জাপানেই ৬০ মিলিয়ন কপি বিক্রি করেছিল।

## জীবন এবং কর্মজীবন
মাচিকো হাসগাওয়া ৩০ জানুয়ারী, ১৯২০ সালে সাগা প্রিফেকচারের টাকুতে জন্মগ্রহণ করেন। তার বয়স যখন মাত্র ১৫ তখন তার বাবা মারা যান এবং তারা সপরিবারে টোকিওতে চলে আসেন। সেখানে তিনি কার্টুন আঁকা শুরু করেন।  তিনি সফলভাবে ততকালীন ম্যাগাজিন এবং সংবাদপত্রে তার বেশ কিছু কাজ প্রকাশ করেছিলেন, যেমন *সাজায়ে-সান* (サザエさん, ১৯৪৬-১৯৪৭) , ইজিওয়ারু বা-সান (いじわるばあさん, "গ্র্যানি মিসচিফ", ১৯৬৬–১৯৭১) , এপুরন ওবা-সান (エプロンおばさん, "আন্ট অ্যাপ্রন", ১৯৫৭-১৯৬৫), ইত্যাদি। তার কমিকগুলি প্রথম জাপানি কমিক্স যেগুলি আঁকার জন্য একটি সামঞ্জস্যপূর্ণ চার-প্যানেল বিন্যাস অনুসরণ করেছিল, যা পরবর্তীতে মাঙ্গা রচনার আদর্শ  হয়ে ওঠে।

হাসেগাওয়া কখনো বিয়ে করেননি। তিনি তার বড় বোন মারিকোর সাথে থাকতেন। উভয়ই শিল্প সংগ্রাহক ছিলেন এবং তাদের সংগ্রহ হাসগাওয়া মাচিকো আর্ট মিউজিয়ামে রাখা হয়েছে।  দুজনে শিমাইশা পাবলিশিং কোম্পানি শুরু করেন, যার মাধ্যমে তার কমিকসের ২০ মিলিয়ন মুদ্রিত কপি প্রকাশিত হয়েছে। ১৭ মে, ১৯৯২-এ 72 বছর বয়সে হৃদযন্ত্রের ক্রিয়া বন্ধ হয়ে যাওয়ার কারণে হাসগাওয়া মারা যান। তার জীবনের শেষ দিকে তিনি জনসমক্ষে এবং টেলিভিশনে উপস্থিত হওয়া বন্ধ করে দেন। তার নিজস্ব ইচ্ছা অনুযায়ী তার ব্যক্তিগত অন্ত্যেষ্টিক্রিয়ার পরে তার মৃত্যুর খবর ৩৫ দিনের জন্য গোপন রাখা হয়। 
### সাজায়ে-সান
*সাজায়ে-সান* ছিল যুদ্ধোত্তর কালীন জাপানের একটি জনপ্রিয় কমিক স্ট্রিপ যা *সাজায়ে-সান* নামক একজন কাল্পনিক জাপানি গৃহবধূর জীবন চিত্রিত করে। 

কমিক স্ট্রিপটি ১৯৫৫ সালে একটি নাটকীয় রেডিও সিরিজ হিসাবে প্রচারিত হত। ১৯৬৯ সালে একটি সাপ্তাহিক অ্যানিমেটেড সিরিজে পরিণত হয়েছিল, যা ২০২২ সাল পর্যন্ত সম্প্রচারিত হয়েছে।

হাসেগাওয়া একটি বাস কোম্পানির সাথে আদালতের আইনি মামলায় জড়িত ছিলেন। সেই কোম্পানি *সাজায়ে-সানের* অননুমোদিত ব্যবহার এবং প্রচারমূলক ছবি তার ব্যবসায় ব্যবহার করছিল। পাশাপাশি তারা ব্যবসার নাম সাখে "*সাজায়ে-সান*  ট্যুরস"। এই মামলার ফলস্বরূপ, নতুন কপিরাইট আইন প্রতিষ্ঠিত হয়েছিল যা কাল্পনিক চরিত্রগুলির জন্য স্রষ্টাকে তার ব্যক্তিগত অধিকার দেয়। 

## পুরস্কার
হাসগাওয়া ১৯৬২ সালে *সাজায়ে-সানের* জন্য 8তম বুঙ্গেশুঞ্জু মাঙ্গা পুরস্কার জিতেছিলেন  তিনিই প্রথম মহিলা মাঙ্গা শিল্পী যিনি ১৯৮২ সালে পার্পল রিবন সহ জাপানের মেডেল অফ অনার পেয়েছিলেন  তিনি ১৯৮৮ সালে ৪র্থ টোকিও সাংস্কৃতিক পুরস্কারও পেয়েছিলেন; ১৯৯০ সালে তিনি অর্ডার অফ দ্যা প্রেসিয়াস ক্রাউন পেয়েছিলেন; ১৯৯১ সালে ২০তম জাপান কার্টুনিস্ট অ্যাসোসিয়েশন অ্যাওয়ার্ডে *সাজায়ে-সানের* জন্য তিনি পুরস্কার পান; ১৯৯২ সালে ১০তম পিপলস অনার অ্যাওয়ার্ড   এবং ২০২০ সালের ২৪তম তেজুকা ওসামু সাংস্কৃতিক পুরস্কারে বিশেষ পুরস্কারে তিনি সম্মানিত হন। 

## তথ্যসূত্র

বিষয়শ্রেণী:পার্পল রিবন পদক প্রাপক
বিষয়শ্রেণী:১৯৯২-এ মৃত্যু
বিষয়শ্রেণী:১৯২০-এ জন্ম
বিষয়শ্রেণী:জাপানি ভাষার লেখা থাকা নিবন্ধ
রিয়োকো ইকেদা

থাম্ব|2008 তাইপেই আন্তর্জাতিক বই প্রদর্শনী - কমিক প্যাভিলিয়নের উদ্বোধনী অনুষ্ঠান: রিয়োকো ইকেদা, দ্য রোজ অফ ভার্সাই এর লেখক
**রিয়োকো ইকেদা** (ইকেদা রিয়োকো, জন্ম ১৮ ডিসেম্বর, ১৯৪৭) একজন জাপানি মাঙ্গাকা এবং গায়ক। কোনও কোনও ব্যাক্তির মতে তিনি ইয়ার ২৪ গ্রুপে অন্তর্ভুক্ত যদিও তা নিয়ে বিতর্ক আছে কারন তার রচনায় অভ্যন্তরীণ মনোবিজ্ঞানের চেয়ে মহাকাব্যের গল্পের উপর বেশি মনোনিবেশ করা হয়। তিনি ১৯৭০-এর দশকে সবচেয়ে জনপ্রিয় জাপানি কমিক শিল্পী ছিলেন, যিনি দ্য রোজ অফ ভার্সাই এর জন্য সর্বাধিক পরিচিত ছিলেন।

## শিক্ষা
ইকেদা দর্শন বিষয়ে পড়াশুনা এবং উচ্চশিক্ষা নিয়েছেন। তিনি জাপানের ডেমোক্রেটিক ইয়ুথ লিগের সদস্য ছিলেন। কিন্তু পরে তিনি তার সদস্যপদ থেকে ইস্তফা দেন।

## কর্মজীবন
দর্শন অধ্যয়নরত অবস্থায় ইকেদা *কাশিহোন্যা* পত্রিকায় মাঙ্গা প্রকাশ করা শুরু করেন। তিনি ১৯৬৭ সালে *বারা ইয়াশিকি নো শোজো* মাঙ্গার মাধ্যমে আত্মপ্রকাশ করেন।

ইকেদা অনেক শোজো মাঙ্গা লিখেছেন এবং চিত্রিত করেছেন। তার মাঙ্গার মধ্যে অনেকগুলি ঐতিহাসিক ঘটনার উল্লেখ দেখা যায়, যেমন ফরাসি বিপ্লব বা রাশিয়ান বিপ্লব ইত্যাদি। তার মাঙ্গার বিদেশী পটভূমিকা এবং স্বতন্ত্র বিষ্যের ব্যবহার তার রচিত *দ্য রোজ অফ ভার্সাই* এবং *অরফিয়াস নো মাডোকে* বিশাল সাফল্য এনে দিয়েছে।

তার সবচেয়ে বিখ্যাত মাঙ্গা হল *দ্য রোজ অফ ভার্সাই*, যা ইউরোপে *লেডি অস্কার* নামেও পরিচিত। এই মাঙ্গা ল্ঘুভাবে ফরাসি বিপ্লবের উপর ভিত্তি করে রচিত। *দ্য রোজ অফ ভার্সাই* -এর উপর ভিত্তি করে বেশ কয়েকটি তাকারাজুকা মিউজিক্যাল এবং একটি অ্যানিমে সিরিজ এবং একটি লাইভ-অ্যাকশন চলচ্চিত্র তৈরি করা হয়েছে। *রোজ অফ ভার্সাই* শেষ হওয়ার পর, ইকেদা আসাহি *শিম্বুনের* জন্য নিবন্ধ লিখেছিলেন। ২০০০-এর দশকে ইকেদা একটি সঙ্গীত বিদ্যালয়ে অধ্যয়ন করেন এবং একজন গায়ক হিসাবে তার কর্মজীবন শুরু করেন। তার স্বর সোপ্রানো রেঞ্জে স্থিত। তিনি ১৯৯৯ সালে স্ক্রিপ্ট লেখক হিসাবে কমিক শিল্পে প্রত্যাবর্তন করেন তার সাম্প্রতিক মাঙ্গার মধ্যে রয়েছে *ডের রিং দেস নিবেলুঙ্গেন*। এটি রিচার্ড ওয়াগনারের লেখা অপেরার একটি মাঙ্গা সংস্করণ।

২০০৮ সালে তিনি ফ্রান্সের জাপানের সাংস্কৃতিক সচেতনতামূলক অবদানের জন্য ফ্রান্সের ন্যাশনাল অর্ডার অফ দ্য লিজিয়ন অফ অনার সম্মান পেয়েছিলেন, এবং তিনি 2011 অ্যাঙ্গুলেমে আন্তর্জাতিক কমিকস উতসব- এর অতিথি ছিলেন।

## তথ্যসূত্র

বিষয়শ্রেণী:লেজিওঁ দনর প্রাপক
বিষয়শ্রেণী:২১শ শতাব্দীর জাপানি গায়িকা
বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:লেজিওঁ দনরের নাইট
বিষয়শ্রেণী:জাপানি সাম্যবাদী
বিষয়শ্রেণী:২১শ শতাব্দীর জাপানি লেখক
বিষয়শ্রেণী:২১শ শতাব্দীর জাপানি লেখিকা
কাতার ও রাষ্ট্রীয় মদদপুষ্ট জিহাদবাদ

কাতারের বিরুদ্ধে জিহাদবাদের অর্থায়নকারীদের তার নিজের সীমানার মধ্যে কাজ করার অনুমতি দেওয়ার অভিযোগ রয়েছে, যা ২০১৭ সালে শুরু হওয়া এবং ২০২১ সালে শেষ হওয়া কাতারের কূটনৈতিক সঙ্কটের অন্যতম কারণ বলে বিবেচনা করা হয়। ২০১৪ সালে তৎকালীন মার্কিন যুক্তরাষ্ট্রের আন্ডার সেক্রেটারি অফ ট্রেজারি ফর টেররিজম অ্যান্ড ফাইন্যান্সিয়াল ইন্টেলিজেন্স ডেভিড কোহেন কাতারকে আন্তর্জাতিক কালো তালিকাভুক্ত অর্থদাতাদের দেশে স্বাধীনভাবে বসবাস করার অনুমতি দেওয়ার জন্য অভিযুক্ত করে।

এই অভিযোগের জবাবে কাতারি আমির শেখ তামিম বিন হামাদ আলে সানি ২০১৪ সালের সেপ্টেম্বর মাসে একটি মার্কিন টেলিভিশনে সরকারকে জিহাদবাদের অর্থায়নকারীদের আশ্রয় দেয় এমন অভিযোগ থেকে রক্ষা করতে বক্তব্য প্রদান করেন। সিএনএন চ্যানেলে ক্রিশ্চিয়ান আমানপুরের সাথে একটি সাক্ষাত্কারে আমির বলেন যে, তিনি এই সংস্থাগুলিকে সন্ত্রাসী বলে মনে করেন না।

কাতারের সরকারের একটি মনোনীত সন্ত্রাসী তালিকা রয়েছে। *[[দ্য ডেইলি টেলিগ্রাফ|দ্য টেলিগ্রাফের]]* মতে, তালিকায় ২০১৪ সালে কোনো নামই ছিল। ২০২১ সালের জুলাইয়ে তালিকায় ৫৫০ জনেরও বেশি ব্যক্তি ও ২৪০টি সংস্থার নাম রয়েছে। বেশ কয়েকজন জিহাদবাদী অর্থ দাতাদের বিচারের জন্য কাতারের প্রচেষ্টা সত্ত্বেও কিছু মনোনীত জিহাদবাদী এবং জিহাদি অর্থদাতা ২০১৫ সাল পর্যন্ত কাতারে দায়মুক্তির সাথে বসবাস করে।

কাতারের বিরুদ্ধে ফিলিস্তিনি গোষ্ঠী হামাসকে সমর্থন করার অভিযোগ রয়েছে, যা বেশ কয়েকটি দেশ দ্বারা সন্ত্রাসী সংগঠন হিসাবে মনোনীত হয়েছে। কাতার এই অভিযোগগুলি অস্বীকার করে এই বলে যে, এটি হামাসের রাজনৈতিক অবস্থান সমর্থন করে না এবং তার নীতি হল হামাস ও ফিলিস্তিনি কর্তৃপক্ষের মধ্যে গঠনমূলক সম্পৃক্ততার সুবিধার্থে সহায়তা করা।

২০০৪, ২০১০, ২০১৪ ও ২০১৭ সালে কাতারি সরকার সন্ত্রাসবাদ, জিহাদবাদ ও সন্ত্রাসবাদে অর্থায়নকারী ও তৎসংশ্লিষ্ট অপরাধের বিরুদ্ধে লড়াইয়ের জন্য নতুন সন্ত্রাসবিরোধী আইন প্রবর্তন করে। ২০১৯ সালে কাতারের সরকার একটি নতুন অ্যান্টি-মানি লন্ডারিং এবং সন্ত্রাসে অর্থায়ন বিরোধী আইন চালু করেছে।

## তথ্যসূত্র

বিষয়শ্রেণী:কাতারের বৈদেশিক সম্পর্ক
বিষয়শ্রেণী:কাতারের রাজনীতি
কানিয়ার

**কানিয়ার** হল ভারতের কেরালা রাজ্যের একটি জাতি । তাদের সংজ্ঞায়িত করতে বিভিন্ন অঞ্চলে বিভিন্ন নাম ব্যবহৃত হয়। কেরালা সরকার কানিয়ারদের অন্যান্য অনগ্রসর সম্প্রদায়ের (ওবিসি) অধীনে তালিকাভুক্ত করেছে।

## উৎপত্তি ঐতিহ্য
ক্যাথলিন গফের লিখনী অনু্যায়ী, কানিয়াররা বিশ্বাস করে যে তারা তামিল ব্রাহ্মণদের একটি অধঃপতিত অংশ থেকে উদ্ভুত হয়েছেন। তারা দাবী করেন যে সংস্কৃত, চিকিৎসা এবং জ্যোতিষশাস্ত্র সম্পর্কে তাদের "প্রাথমিক" জ্ঞানের স্রোত তাদের পূর্বজ ব্রাহ্মণদের অবদান।

## ঐতিহ্যগত পেশা

মধ্য ত্রাভাঙ্কোরের বিভিন্ন মন্দিরে যে নৃত্য পরিবেশিত হয় তাদের পোশাক তৈরি করে কানিয়াররা। আয়ুর্বেদ চিকিৎসার (ঐতিহ্যবাহী ভারতীয় চিকিৎসা ধারা) ক্ষেত্রে কেরালার সর্বত্র তাদের নামডাক ছিল। এখনও উত্তর কেরালায় জ্যোতিষশাস্ত্র বিশেষজ্ঞ হিসাবে কানিয়ারদের খ্যাতি আছে।

কানিয়াররাও একসময় গ্রামের শিক্ষায়তনে শিক্ষকতার কাজ করতেন। এই এলাকায় ব্রিটিশদের আগমনের ফলে ঐতিহ্যগত শিক্ষার অবসান ঘটে। ইংরেজি শিক্ষার সামনে প্রাচীন সংস্কৃত শিক্ষা অবমূল্যায়িত হয়। এছাড়াও বিভিন্ন যুদ্ধের কারণে ব্যাঘাত ঘটে এবং সাধারণভাবে গ্রামের শিক্ষায়তনগুলির ঐতিহ্য ক্ষয়প্রাপ্ত হতে থাকে। প্রায় এক শতাব্দী ধরে সাক্ষরতার মান ব্যাপকভাবে হ্রাস পায়। কিন্তু ১৯ শতকের শেষে (প্রধানত ইংরেজি-ভিত্তিক) শিক্ষার জন্য রাষ্ট্রীয় সাহায্যের কারণে আঞ্চলিক শিক্ষায়তনগুলি আরও একবার উন্নতি করতে শুরু করে।

সাধারণ শিক্ষার পাশাপাশি, তারা ইজাভা এবং থিয়ার জাতিকে তলোয়ার চালানো শিখিয়েছিলেন। গ্রামীন শিক্ষায়তনের সাথে জড়িত থাকার কারণে উত্তর অঞ্চলে অবস্থিত কানিয়ার গোষ্ঠীর লোকেদের *[[কালারিপায়াত্তু|গুরুক্কল]]* নামে ডাকা হয়। তারা দৃঢ়তার সাথে বলতেন যে এই শিক্ষাগত যোগ্যতার কারণে তারা দক্ষিণ ত্রাভাঙ্কোরে বসবাসকারী তাদের গোষ্ঠীর অন্যান্য সদস্যদের থেকে উচ্চতর সামাজিক পদে আসীন।

## তথ্যসূত্র

বিষয়শ্রেণী:ভারতীয় জাতি
বিষয়শ্রেণী:কেরল সমাজ
বিষয়শ্রেণী:কর্ণাটকের সামাজিক গোষ্ঠী
বিষয়শ্রেণী:কেরলের সামাজিক গোষ্ঠী
গুর্গি মসজিদ

**গুর্গি মসজিদ** () লিবিয়ার ত্রিপোলিতে অবস্থিত একটি মসজিদ। এটি ঐতিহাসিক ভবনগুলির একটি কমপ্লেক্সের অংশ হিসাবে পুরানো ত্রিপোলির মদিনা কেন্দ্রে অবস্থিত। মসজিদটি শহরের গুরুত্বপূর্ণ পর্যটক আকর্ষণ। 

## ইতিহাস
মসজিদটি মোস্তফা গুর্গি দ্বারা ১৮৩৪ সালে নির্মাণ করা হয়। ত্রিপোলি তখন উসমানীয় শাসক পাশা ইউসুফ কারামানলির অধীনে ছিল,  যার শাসনকাল ১৭৯৫ থেকে ১৮৩২ পর্যন্ত বিস্তৃত ছিল। গুর্গি মসজিদটি নৌ অধিনায়ক মোস্তফা গুর্গির নির্দেশে নির্মিত হয়েছিল।  *গুরগি* একটি আরবি শব্দ যার অর্থ "জর্জিয়া থেকে"।  মসজিদের প্রবেশদ্বারের ডানদিকে মোস্তফা গুর্গি এবং তার পরিবারের সমাধি রয়েছে। ঐতিহাসিক স্মৃতিস্তম্ভটিতে ইউরোপীয় এবং ইসলামি নকশার মিশ্রণ রয়েছে।  মুস্তফা গুর্গি মসজিদটি ভূমধ্যসাগরের উপকূলের বাব আল-বাহর জেলায় অবস্থিত।  আহমদ পাশা কারামানলি মসজিদের মতো এই মসজিদটি তিনটি স্থাপত্য ব্লক নিয়ে গঠিত (মসজিদ, সমাধি এবং বিদ্যালয়)। এই মসজিদটির দুটি প্রবেশপথ রয়েছে, একটি পশ্চিমদিকের আল-আকওয়াশ স্ট্রিট এবং অন্যটি উত্তর দিকের একটি ছোট সড়ক। 
## গঠন
ঐতিহাসিক স্থাপনাটিতে ইউরোপীয় এবং ইসলামি জ্যামিতিক শিল্প এবং সৌন্দর্য এককভাবে মিশ্রিত রয়েছে। মসজিদটি বিভিন্ন সভ্যতার অসংখ্য স্থাপত্য শৈলীকে একত্রিত করে। মসজিদের দেয়াল এবং কলামগুলি প্রাকৃতিক মার্বেল দ্বারা সজ্জিত, এবং এর মেঝে বহু রঙের টাইলস দ্বারা আবৃত। 

মিনার মসজিদের একটি অপরিহার্য স্থাপত্য উপাদান। গুর্গি মসজিদের মিনারটি প্রায় ২৫ মিটার লম্বা। এতে সবুজ মার্বেল দিয়ে তৈরি দুটি ঝুল বারান্দা রয়েছে।  মসজিদের খিলানযুক্ত প্রবেশপথে ফুলের নকশা খোদাই করা রয়েছে।  গুর্গি মসজিদটি ১৫ টি আলংকারিক গম্বুজ দিয়ে নির্মিত। মসজিদের দেয়ালেও রয়েছে সুন্দর শিল্পকর্ম। সেখানে বিভিন্ন নকশার পাশাপাশি কুরআনের কিছু অংশ খোদাই করা আছে। মসজিদের আঙ্গিনায়, অন্যান্য সাধারণ উসমানীয়-নির্মিত মসজিদের মতো, প্রতিষ্ঠাতা সমাধি রয়েছে। 
## তথ্যসূত্র

বিষয়শ্রেণী:লিবিয়ায় ইসলাম
বিষয়শ্রেণী:উসমানীয় স্থাপত্য
বিষয়শ্রেণী:লিবিয়ার মসজিদ
ওয়াজ (দ্ব্যর্থতা নিরসন)

**ওয়াজ** দ্বারা বুঝানো হতে পারে:

* ওয়াজ, ইরান, ইরানের একটি স্থান;
* WAZ-Mediengruppe, জার্মান সংবাদপত্র এবং ম্যাগাজিন প্রকাশক
* Wąż, একটি পোলিশ প্রতীক;
* *[[ওয়াজ (২০০৭-এর চলচ্চিত্র)]]*, স্টেলান স্কারসগার্ড, মেলিসা জর্জ, অ্যাশলে ওয়াল্টার্স এবং সেলমা ব্লেয়ার অভিনীত ২০০৭ সালের একটি অপরাধ/ভৌতিক চলচ্চিত্র;
* *Westdeutsche Allgemeine Zeitung*, একটি জার্মান সংবাদপত্র
* ওয়ার্কড অল জোনস, একটি অপেশাদার রেডিও অপারেটিং পুরস্কার
* ওয়ারউইক বিমানবন্দর (কুইন্সল্যান্ড), IATA বিমানবন্দর কোড "WAZ"
কাবাসারান

***কাবাসারন*** ইন্দোনেশিয়ার উত্তর সুলাওয়েসি অঞ্চল থেকে উদ্ভুত মিনাহাসান অঞ্চলের ঐতিহ্যবাহী সমরকলা দ্বারা প্রভাবিত একটি যুদ্ধকালীন নৃত্য। এই নৃত্য প্রধানত লাল পোশাক পরিহিত বেশ কয়েকজন পুরুষ নর্তকদের দ্বারা সঞ্চালিত হয়। নর্তকেরা একহাতে একটি ঢাল অথবা বর্শা ও অন্যহাতে তলোয়ার নিয়ে নৃত্য পরিবেশন করে। নর্তকদের বলা হয় কাবাসালান, যার অর্থ একজোড়া যোদ্ধা মোরগ। এই নৃত্যের অঙ্গ সঞ্চালনা দুজন দ্বন্দে নির্লিপ্ত মোরগের ক্রিয়াকলাপ অনুকরণ করে রচিত হয়েছে।  কাবাসারান শব্দটি কাবাসালান থেকেই অনুপ্রাণিত।

এই নৃত্যে অংশগ্রহনকারী নর্তকরা প্রধানত মিনাহাসান গ্রামের কৃষক এবং রক্ষক হিসাবে কাজ করে। কিন্তু গ্রামে আক্রমণ হলে তারা ওয়ারনেই বা যোদ্ধা হিসাবে যুদ্ধে অবতীর্ণ হয়।  মিনহাসান প্রথা অনুসারে, ওয়ারনেইদের অস্ত্র ও মর্যাদা বংশগত। কাবাসারান নৃত্যটি একচেটিয়াভাবে ওয়ারনেই বংশের পুরুষদের দ্বারা সঞ্চালিত হয়। 

সাধারণভাবে, নৃত্যের মৌলিক অঙ্গ সঞ্চালনা নয়টি চাল নিয়ে গঠিত। তরোয়াল (সান্তি) বা বর্শা (ওয়েংকো) অথবা ব্যবহার করে এই নয়টি চাল গঠন করা যাকে স্থানীয় ভাষায় জুড়ুস বলা হয়। এছাড়াও বিভিন্ন শক্তিশালী সমরকলার অঙ্গ ও পদসঞ্চালনা এই নৃত্যের মধ্যে অন্তর্ভুক্ত। যেমন এই নাচের একটি জনপ্রিয় চলন হল, বাম দিকে দুই পা এবং ডানদিকে দুই পা গিয়ে পূর্বের স্থান পরিবর্তন করা। নৃত্যের সাথে বাজ, ড্রাম বা কলিনটাং- এর মতো সহায়ক বাদ্যযন্ত্রগুলি বাজানো হয়। এই বাদ্যযন্ত্রগুলিকে স্থানীয় ভাষায় পা ওয়াসালেন বলা হয়।

## চিত্রশালা

চিত্র:KABASARAN MENADO.jpg|alt=Traditional clothes worn by kabasaran dancers|কাবাসারান নৃত্যশিল্পীদের পরা ঐতিহ্যবাহী পোশাক
চিত্র:Pertunjukan Tarian Kabasaran.jpg|alt=Kabasaran dancers use traditional weapons|কাবাসারন নর্তকরা ঐতিহ্যবাহী অস্ত্র ব্যবহার করেন
চিত্র:KABASARAN.jpg|alt=Kabasaran dance performance at an event in North Sulawesi|উত্তর সুলাওয়েসির একটি অনুষ্ঠানে কাবাসারন নৃত্য পরিবেশন


## তথ্যসূত্র

বিষয়শ্রেণী:ইন্দোনেশিয় লোকনৃত্য
বিষয়শ্রেণী:মিশ্র মার্শাল আর্ট পদ্ধতি
বিষয়শ্রেণী:ইন্দোনেশিয়ায় ক্রীড়া
বিষয়শ্রেণী:ইন্দোনেশীয় সংস্কৃতি
আব্দুল আজিজ আল বিশি

**আব্দুল আজিজ আলি মুহাম্মদ আল বিশি** (, ; জন্ম: ১১ মার্চ ১৯৯৪; **আব্দুল আজিজ আল বিশি** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।

২০১৪ সালে, আল বিশি সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২০ ম্যাচে ১টি গোল করেছেন।

## প্রারম্ভিক জীবন
আব্দুল আজিজ আলি মুহাম্মদ আল বিশি ১৯৯৪ সালের ১১ই মার্চ তারিখে সৌদি আরবের জাজনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আল বিশি সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ৩ বছর যাবত অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:এশিয়ান গেমসে সৌদি আরবের প্রতিযোগী
বিষয়শ্রেণী:পুরুষ ফুটবল উইঙ্গার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার
ফরিদ আহমদ দুলাল

**ফরিদ আহমদ দুলাল** (জন্ম: ১৮ মে ১৯৫৬) বাংলাদেশের একজন কবি, নাট্যকার ও প্রাবন্ধিক। তিনি ২০২২ সালে নাটকে অবদানের জন্য জন্য বাংলা একাডেমি সাহিত্য পুরস্কার পুরস্কার অর্জন করেন।

তাঁর কাব্যের সংখ্যা-১৭টি, কবিতা রচনা করেছেন প্রায় দুই সহস্রাধিক।

## তথ্যসূত্র

## বহিঃসংযোগ

বিষয়শ্রেণী:১৯৫৬-এ জন্ম
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ লেখক
কবিয়ার ডুডুক

**কবিয়ার ডুডুক** হল একটি ঐতিহ্যবাহী বালিনিজ নৃত্য। একজন বালিনিজ ব্যক্তি কেতুত মার্যা এই নৃত্যশৈলীর স্রষ্টা। ১৯২৫ সালে সর্বজনীনভাবে প্রথম এই নৃত্য পরিবেশিত হয়েছিল।

## ইতিহাস
বাম|থাম্ব| আই মারিও, কবিয়ার ডুডুক পরিবেশন করছেন (সি. ১৯২৫ – ১৯৪০)
কবিয়ার ডুডুক নৃত্যটি প্রথম ১৯২৫ সালে পরিবেশিত হয়েছিল এবং&nbsp;কেতুত মার্যা (তিনি পশ্চিমে আই মারিও নামেই বেশি পরিচিত) নামক বালির তাবানানের এক ব্যক্তি এই নৃত্যের স্রষ্টা। কবিয়ার ডুডুক নৃত্য সৃষ্টির সময় আই&nbsp;মারিও বালিতে গেমলানের সাম্প্রতিক উদ্ভাবন দ্বারা প্রভাবিত হয়েছিলেন, যা সঙ্গীতে দ্রুত লয়গতির সংযোজন করেছিল। গেমলান গং কেবিয়ার নামে পরিচিত এই নতুন উন্নত সংগীত শৈলী প্রথম দিকে লেগং নৃত্যে (বিশেষত, কেবিয়ার লেগং) ব্যবহার হত যেখান থেকে আই&nbsp;মারিও তার অনুপ্রেরণা পেয়েছিলেন। আই&nbsp;মারিও পরবর্তীতে নৃত্যটি শৈলীকে আরও উন্নত ও বিকশিত করেন এবং গংগুলির সাথে দীর্ঘ যন্ত্র যোগ করে নতুন বাদ্যযন্ত্রের প্রচলন করেন যা ট্রম্পং নামে পরিচিত। এই বিশেষ শিল্প শৈলীটি তাই কবিয়ার ট্রম্পং নামে পরিচিত। কবিয়ার ডুডুক আই&nbsp;মারিওর সবচেয়ে বিখ্যাত সৃষ্টি।

কবিয়ার দুদুক ১৯৩১ সালের প্রথম দিকে আন্তর্জাতিকভাবে পরিবেশিত হয়েছিল। আই&nbsp;মারিওর একজন প্রাথমিক শিষ্য প্যারিস ঔপনিবেশিক প্রদর্শনীতে এই নৃত্য সম্পাদন করেছিলেন। আই&nbsp;মারিও প্রদর্শিত কবিয়ার ডুডুকের রেকর্ডিং ডকুমেন্টারি *লার্নিং টু ড্যান্স ইন বালি নামক তথ্যচিত্রে* অন্তর্ভুক্ত ছিল। ১৯৩০ সালে গ্রেগরি বেটসন এবং মার্গারেট মিড এই তথ্যচিত্র বানান। কিন্তু ১৯৯১ সালে প্রথম এটি প্রকাশিত হয়েছিল। 

বালিনিজ ভাষায় "কবিয়ার" এর অর্থ "চমক"। সঙ্গীতের লয়ের আকস্মিক পরিবর্তনগুলি বর্ণনা করার জন্য এই নৃত্যশৈলীর এইরূপ নামকরন হয়েছে। ডুডুক আসলে একটি মালয়-ইন্দোনেশিয়ান শব্দ। বালিনিজ ভাষায় এটির সমার্থক শব্দ হল নেগাক। কিন্তু নাচে কখনোই শব্দটি ব্যবহার হয় না। এটিকে বেবাঞ্চিহান নৃত্য (যাতে পুরুষ ও স্ত্রী উভয়েই অংশ নিতে পারে) হিসেবে শ্রেণীবদ্ধ করা হয়।

## প্রদর্শনী
বাম|থাম্ব| একজন নর্তক কবিয়ার ডুডুক পরিবেশনে ব্যাস্ত (সনাত ধর্ম বিশ্ববিদ্যালয়, ২০১৪)
সাধারণত, কবিয়ার ডুডুক নৃত্য একজন পুরুষ নর্তক দ্বারা সঞ্চালিত হয়, যদিও তার মুখসজ্জা তার লিংগ নির্ধারন প্রায় অসম্ভব করে তোলে। তার পরনে থাকে একটি  কাপড়ের লম্বা টুকরো, যা সোনালী রং -এ আঁকা বিভিন্ন নকশা দিয়ে সজ্জিত থাকে, যা প্রাডা নামে পরিচিত।  তার অলংকার ও মস্তক (উডেং নামে পরিচিত) সোনালি এবং ঝলমলে হয়। ডান হাতে, নৃত্যশিল্পী একটি পাখা ধরে রাখেন।

নৃত্য পরিবেশনার সময় নর্তক বেশিরভাগ সময়েই বসে থাকে বা আধ-বসা অবস্থায় থাকে। মাঝে মাঝে সে হাঁটু মুড়ে বসে থাকে। মাঝে মাঝে, পাখা হাতে, নর্তক বসা অবস্থাতেই বৃত্তাকারে ঘোরে। নৃত্যের সাথে সাথে তার চোখের অভিনয়ের মাধ্যমে সে রাগ লজ্জা ইত্যাদি বিবিধ নৃত্যরস ও আবেগের বহিপ্রকাশ ঘটায়। এই নৃত্যটি সম্পূর্ণরূপে ব্যাখ্যামূলক এবং গল্প বোঝানোর উদ্দেশ্যে পরিবেশিত হয়না।

এই নাচের সাথে পরিবেশিত সঙ্গীত দ্রুত ও জটিল ছন্দযুক্ত এবং আকর্ষণীয় শব্দের সাথে বাজানো হয়। ড্রাম বাদক প্রতি সেকেন্ডে চারটি লয়ের গতি বাজান এবং তখন গেমলান দলের অন্যান্য সদস্যদের নর্তককে সংকেত দিয়ে সেকথা জানায়। নর্তককে সঙ্গীতের তাল বজায় রেখে নৃত্য পরিবেশন করতে হয়। একটি পরিবেশনার শেষের দিকে, ড্রামার এবং নর্তক এক ধরণের দ্বৈত গানে নিযুক্ত হয়। তখন মনে হয় সঙ্গীতের লয় নিয়ন্ত্রণের জন্য তাদের মধ্যে এক কুশলতার লড়াই চলছে।

## তথ্যসূত্র

বিষয়শ্রেণী:২০শ শতাব্দীর নৃত্য
বিষয়শ্রেণী:বালির নৃত্য
বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id)